###### **Anexa nr. 5 la HCL nr.\_\_\_\_\_\_\_\_\_\_\_**

###### **APROBAT,**

###### CONDUCĂTORUL AUTORITĂȚII CONTRACTANTE

###### **STRATEGIE DE CONTRACTARE**

|  |  |  |
| --- | --- | --- |
| **x** | Elaborată | Nr. 8960/08.02.2019 |
|  | Actualizată | Data .................................... |

Prezenta Strategie de Contractare documentează deciziile Autorității Contractante din etapa de planificare/pregătire a achiziției publice având ca obiect:**Achiziţionare Delegarea gestiunii serviciului de iluminat public din Mun. Sfantu Gheorghe**, Cod CPV 50232100-1

În legătură cu:

**Obiectul contractului**: **Achiziţionare Delegarea gestiunii serviciuluide iluminat public din Mun. Sfantu Gheorghe**, Cod CPV 50232100-1, conform HCL nr. 18/2018, HCL nr. ........../2019, Referat de necesitate nr. 75778/2018 șiCaiet de sarcini

**Obiectul delegării gestiunii**:

## Obiectul delegarii de gestiune este serviciul de iluminat public din municipiul Sfântu Gheorghe presupune următoarele activități:

## aducerea și menținerea în parametri a sistemului de iluminat public din municipiul Sfântu Gheorghe;

## operarea sistemului de iluminat actual și cel dezvoltat prin intermediul unui dispecerat;

## montarea și demontarea iluminatului festiv.

Activitatea de intreținere a sistemului de iluminat public din Municipiul Sfântu Gheorghe se referă la toate operațiile necesare aducerii și menținerii sistemului de iluminat public la parametrii normali (electrici, luminotehnici, etc.) proiectați.

Desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunităților locale, și anume:

* ridicarea gradului de civilizație, a confortului și a calității vieții;
* creșterea gradului de securitate individuală și colectivă în cadrul comunităților locale, precum și a gradului de siguranță a circulației rutiere și pietonale;
* punerea în valoare, prin iluminat adecvat, a elementelor arhitectonice și peisagistice ale localităților, precum și marcarea evenimentelor festive și a sărbătorilor legale sau religioase;
* susținerea și stimularea dezvoltării economico-sociale a localităților;
* funcționarea și exploatarea în condiții de siguranță a infrastructurii aferente serviciului.

Întreținerea reprezintă ansamblul de operații de volum redus, executate periodic sau neprogramat în activitatea de exploatare, având drept scop menținerea în stare tehnică corespunzătoare a diferitelor subansambluri aleinstalațiilor.

Realizarea lucrărilor de exploatare și de intreținere a instalațiilor de iluminat public se va face cu respectarea procedurilor specifice de:

* admitere la lucru;
* supravegherea lucrărilor;
* scoatere și punere sub tensiune a instalațiilor;
* control al lucrărilor.

**Operațiile de intreținere cuprind:**

## A. Lucrări operative constând dintr-un ansamblu de operații și activități pentru supravegherea permanentă a instalațiilor, executarea de manevre programate sau accidentale pentru remedierea deranjamentelor, urmărirea comportării în timp ainstalațiilor.

## B. Revizii tehnice constând dintr-un ansamblu de operații și activități de mică amploare executate periodic pentru verificarea, curățarea, reglarea, eliminarea defecțiunilor și înlocuirea unor piese, având drept scop asigurarea funcționării instalațiilor până la următoarea lucrare planificată.

C**. Reparatii curente** constând dintr-un ansamblu de operații executate periodic, în baza unor programe, prin care se urmărește readucerea tuturor părților instalației la parametrii proiectați, prin remedierea tuturor defecțiunilor și înlocuirea părților din instalație care nu mai prezintă un grad de fiabilitate corespunzător.

Tipul contractului : Servicii,

CodCPVprincipal 50232100-1Servicii de intretinere a iluminatului public

Cod CPV secundar: 45310000-3 Lucrari de instalatii electrice

**Justificarea necesității achiziției**:

Prin delegarea gestiunii serviciului de iluminat public se va urmări, realizarea unui raport calitate/cost cât mai bun pentru perioada de derulare a contractului de delegare de gestiune și un echilibru între riscurile și beneficiile asumate prin contract.

Structura și tarifele practicate vor reflecta costul efectiv al prestației și vor fi în conformitate cu prevederile legale.

Valoarea estimată a contractului:**4.145.483fără TVA**

Justificare : Valoarea estimată fără TVAa cheltuielilor este pentru o perioadă de 5 ani, conform studiului de oportunitate elaborat de către S.C. AGO PROIECT ENGINEERIND S.R.L. CLUJ NAPOCA S.R.L.

Poziție din PAAP 2019: 4404605\_2019\_PAAPD1049810

**Fonduri alocate**:

Sursă finanțare: Buget local,

Poziție bugetară: 70.02

###### **Managementul procesului de achiziție**

###### Etapa I – Etapa de planificare/pregătire, inclusiv consultarea pieței

###### Modalitatea de derulare a Etapei I

###### Elaborarea referatului de necesitate respectiv a caietului de sarcini de către Direcţia Tehnică cu transmiterea Caietului de sarcini

###### Etapa a-II-a–Organizarea procedurii și atribuirea contractului/acordului-cadru

###### Modalitatea de derulare a Etapei a II a

###### Întocmirea Documentaţie de atribuire cu strategie de contractare, Fişă de date a achiziţiei, formulare de către Compartimentul de achiziţii publice

###### Etapa a-III-a – Post atribuire contract/acord-cadru, executarea și monitorizarea implementării contractului/acordului-cadru

###### Modalitatea de implementare a contractului

###### Urmărirea prestării serviciilor enumerate în caietul de sarcini şi urmărirea execuţiei lucrărilor, de către Direcţia Gospodărire Comunală.

**Divizare pe loturi**: NU

Justificare:

Serviciul și execuția lucrărilor care face obiectul procedurii rezultă dintr-o necesitate de sine stătătoare, NU există posibilitatea divizării pe loturi datorită obiectului contractului

###### **Mecanisme de plată contractuale** (inclusiv plata subcontractanților, dacă este cazul):

Delegatarul-achizitor se obligă să plătească contravaloarea serviciilor prestate către delegatul-prestator în termen de 30 de zile calendaristice de la depunerea facturii la sediul delegatarului-achizitor.

Contravaloarea serviciilor se va plăti lunar în baza situațiilor de lucrări acceptate de către delegatar-achizitor.

Plata subcontractanților : NU este cazul

###### **Stabilire penalități:**

În cazul în care, din vina sa exclusivă, delegatul-prestator întârzie sau nu-şi îndeplinește obligaţiile asumate prin contract, delegatarul-achizitor are dreptul de a deduce din preţul contractului, ca penalități, o sumă echivalentă cu o cotă procentuală de 0,1% pentru fiecare zi de întârziere, din prețul contractului pe an.

În cazul în care achizitorul nu onorează facturile în termenul prevăzut la art. 4.3. acesta va fi obligat să plătească penalităţi în valoare de 0,1% pentru fiecare zi de întârziere din valoarea facturii neachitate.

Delegatul-prestator are obligația de a despăgubi persoanele fizice sau juridice pentru prejudiciile provocate din culpă, conform prevederilor legale.

Delegatul-prestator are obligația să plătească despăgubiri pentru întreruperea nejustificată a prestării serviciilor şi să acorde bonificaţii în cazul prestării serviciilor sub parametrii de calitate şi cantitate prevăzuţi în anexele prezentului contract.

# Delegatarul-achizitor are dreptul să sancţioneze delegatul-prestator în cazul în care acesta nu prestează serviciul la nivelul indicatorilor de performanţă stabiliţi și/sau nu asigură continuitatea serviciilor, prin:

a) aplicarea unor penalizări conform art.10.1, în cazul întreruperii nejustificate a prestării serviciului sau neasigurarea serviciului la parametrii de calitate și cantitate solicitată;

b) solicitarea adresată autorităţii de reglementare competente de a suspenda, retrage sau anula licenţele de operare;

c) revocarea hotărârii prin care s-a aprobat delegarea gestiunii şi rezilierea contractului de delegare a gestiunii serviciului dacă, timp de 12 luni de la încheierea acestuia, se constată încălcarea repetată a obligaţiilor contractuale.

**Management riscuri**:

Se solicită garanţie de participare în cuantum de **41.454**lei, care are drept scop protejarea autorităţii contractante faţă de riscul unui comportament necorespunzător al ofertantului pe toată perioada implicării sale în procedura de atribuire.

Delegatul-prestator își asumă riscurile conform repartiției prevăzute în Matricea riscurilor – Anexa 7 la caietul de sarcini și ofertei depusă.

**Garanția de bună execuție**

Delegatul-prestator are obligaţia de a constitui garanţia de bună execuţie în valoare de 10 % din valoarea totală a contractului, fără TVA, conform celor menţionate în prezentul capitol, în termen de cel mult 5 zile lucrătoare de la data semnării contractului.

Garanţia va fi constituită în lei, prin virament bancar sau printr-un instrument de garantare emis în condiţiile legii de o instituție de credit sau de o societate de asigurări sau prin reţineri succesive din sumele datorate pentru facturi parţiale.

În cazul în care garanţia se constituie prin reţineri succesive, delegatul-prestator are obligaţia de a deschide un cont la dispoziţia achizitorului, la unitatea Trezorerie Statului şi iniţial va depune în acest sens 0,5 % din preţul contractului fără TVA.

Delegatarul-achizitor are dreptul de a emite pretenţii asupra garanţiei de bună execuţie, în limita prejudiciului creat, dacă delegatul-prestator nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie delegatarul-achizitor are obligaţia de a notifica acest lucru contractantului, precizând totodată obligaţiile care nu au fost respectate, precum şi modul de calcul al prejudiciului.

Delegatarul-achizitor are obligaţia de a elibera/restitui garanţia de bună execuţie în condiţiile legii, în termen de 14 zile de la data îndeplinirii de către delegat-prestator a obligațiilor asumate prin prezentul contract, dacă nu a ridicat până la acea dată pretenții asupra ei.

**Alegerea procedurii de achiziție**

Procedura se va derula online, prin **licitație deschisă**.

Serviciul menţionat, cumulată cu cea a lucrărilor, în valoare totală de **4.145.483** fără TVA, depăşeşte valoarea pragului de achiziţiesimplificatăpentru servicii.

###### Criterii de calificare și selecție

###### Cerința Justificare

###### **Capacitatea de exercitare a activității profesionale**

Cerinta 1. Operatorii economici ce depun oferta trebuie sa dovedeasca o forma de înregistrare în conditiile legii din tara de rezidenta, sa reiasa ca operatorul economic este legal constituit, ca nu se afla in niciuna dintre situatiile de anulare a constituirii, precum si faptul ca are capacitatea profesionala de a realiza activitatile care fac obiectul contractului.

Modalitate de îndeplinirea a cerintei: se va completa DUAE de catre operatorii economici participanti la procedura de atribuire cu informatiile aferente situatiei lor.

Documentele justificative care probeaza indeplinirea celor asumate prin completarea DUAE, respectiv:

- certificat constatator emis de Oficiul National al Registrului Comertului din care sa rezulte obiectul de activitate al respectivului operator economic, sau in cazul ofertantilor straini, documente echivalente emise in tara de rezidenta (traducere autorizata), urmand sa fie prezentate, la solicitarea autoritatii contractante, doar de catre ofertantul clasat pe locul I in clasamentul intermediar intocmit la finalizarea evaluarii ofertelor.

Cerința 2. Operatorii economici ce depun oferta trebuie saposede Atestat ANRE gradele C1A și C2A.

Justificare: Regulamentul din 07.09.2016 Pentru atestarea operatorilor economici care proiectează, execută și verifică instalații electrice, prevede necesitatea atestatelor ANRE gradele C1A și C2A.

Cerința 3.Operatorul economicclasat pe locul I in clasamentul intocmit la finalizarea evaluarii ofertelor trebuie să dețină în mun Sf. Gheorghe sau pe o rază de 100 km, un sediu administrativ propriu, sau poate să înființeze un punct de lucru.

Modalitate de îndeplinirea a cerintei: Acte doveditoare privind existența sediului (punctului de lucru) sau Declarație pe proprie răspundere privind înființarea sediului;

Justificare cerință: Existența sediului, respectiv a punctului de lucru pe o rază de max. 100 km este foarte importantă, având in vedere natura seviciuluide întreținerea iluminatului public, mai ales în cadrul lucrărilor operative cum ar fi:

- intervenții pentru remedierea unor deranjamente accidentale la aparatele de iluminat și accesorii;

- manevre pentru întreruperea și repunerea sub tensiune a diferitelor porțiuni ale instalației de iluminat în vederea executării unor lucrări;

- manevre pentru modificarea schemelor de funcționare în cazul apariției unor deranjamente;

- recepția instalaţiilor noi puse în funcțiune în conformitate cu regulamentele în vigoare;

- identificarea defectelor în conductoarele electrice care alimentează instalațiile de iluminat;

- controlul instalațiilor care au fost supuse unor condiții meteorologice deosebite, cum ar fi: vânt puternic, ploi torențiale, viscole, formarea de chiciură;

- intervenții ca urmare a unor sesizări, sau în caz de vandalizări.

La aceste lucrări este foarte importantă intervenția promptă a echipei, cu utilajele necesare, iar distanța sediului, respectiv a punctului de lucru până la locul de intervenție este un factor determinant.

Cerința 4. Operatorul economic clasat pe locul I in clasamentul intocmit la finalizarea evaluarii ofertelor are obligația de a deține sau a înfiinţa în termen de maxim 10 zile de la semnarea contractului un dispecerat perfect funcţional, cu personal specializat, funcţional 24h/24h, zilnic – 7 zile/7 zile pe săptămână.

Justificare cerință: Fără un dispecerat funcționabil nu este posibilă realizarea funcțiunilor minime care trebuiesc îndeplinite:

* Preluarea sesizărilor cetațenilor privitoare la nefuncționarea sau funcționarea defectuoasă a sistemului de iluminat;
* Transmiterea în teren către echipele de intervenție a comenzilor de remediere a defectelor apărute;
* Preluarea în operare a sistemului de telemanagement existent precum și a celor ce urmează a fi dezvolate;
* Utilizarea de personal instruit, pentru operarea sistemului de telemanagement;

Dispeceratul va deține o linie telefonică națională ce va permite cetățenilor municipiului Sfântu Gheorghe să anunțe eventualele defecte ale sistemului de iluminat

**2. Capacitatea tehnica si/sau profesionala**

- Cf. art. 150 alin. 2 din HG 395/2016 ofertantul va prezenta denumirea subcontractantilor si datele de contact ale acestora, partea/partile din contract care urmeaza a fi îndeplinite de catre acestia, valoarea la care se ridica partea/partile respective completand aceste informatii in DUAE.

Odata cu depunerea DUAE se va prezenta acordul de subcontractare si asociere.Documentele justificative care probeaza cele asumate in angajamente/acorduri vor fi solicitate doar ofertantului clasat pe primul loc dupa aplicarea crt. de atribuire la solicitarea autoritatii contractante.

Se vor solicita documente suport ofertantul clasat pe primul loc dupa aplicarea crt. de atribuire, in functie de informatiile introduse in DUAE in conformitate cu art. 196 alin. (1) din L 98/2016.

- Art. 185 (1) În cazul în care mai multi operatori economici participa în comun la procedura de atribuire, îndeplinirea criteriilor privind capacitatea tehnica si profesionala se demonstreaza prin luarea în considerare a resurselor tuturor membrilor grupului.

Informatiile privind asociatii se vor completa in DUAE. Se vor solicita documente suport ofertantul clasat pe primul loc dupa aplicarea crt. de atribuire, in functie de informatiile introduse in DUAE in conformitate cu art. 196 alin. (1).

Se vor aplica prevederile art 182 alin 3 si 4 si art 183 din L 98/2016. Se vor solicita documente suport ofertantul clasat pe primul loc dupa aplicarea crt. de atribuire, in functie de informatiile introduse in DUAE in conformitate cu art. 196 alin. (1).

Odata cu depunerea DUAE se va prezenta Angajamentul de sustinere. Documentele justificative care probeaza cele asumate in acorduri vor fi solicitate doar ofertantului clasat pe primul loc după aplicarea criteriului de atribuire la solicitarea autoritatii contractante. - Subcontactantii/ asociatii/ tertul sustinator nu trebuie sa se incadreze in situatiile prevazute la art. 164, 165 si 167 din Lege.

- Informatiile despre acestia trebuie sa se regaseasca in DUAE.

In conformitate cu art. 196 alin (2) autoritatea contractanta va solicita, inainte de atribuirea contractului de achizitie publica, ofertantului clasat pe primul loc, dupa aplicarea criteriului de atribuire sa prezinte documente justificative actualizate prin care sa demonstreze îndeplinirea tuturor criteriilor de calificare si selectie, în conformitate cu informatiile cuprinse în DUAE, asa cum sunt ele metionate mai sus.

**Resurse tehnice**:

* autospecială cu platforma ridicătoare – 2 buc;
* autoutilitară cu platformă – 1 buc;
* autolaborator PRAM – 1 buc;
* autovehicul transport echipamente și personal – 1 buc;
* Mașina de tăiat beton și asfalt – 1 bucată;
* Polizor unghiular – 2 bucăți;
* Mașina de găurit și înșurubat portabilă – 2 buc;
* Generator electric – 1 buc.;
* Generator sudură – 1 buc.

Modalitate de îndeplinirea a cerintei: se va completa DUAE de catre operatorii economici participanti la procedura de atribuire cu informatiile aferente

Operatorul economic clasat pe locul I in clasamentul intocmit la finalizarea evaluarii ofertelor poate face dovada detinerii in proprietate si/sau in chirie a resurselor tehnice solicitate prin prezentarea in copie legalizata a cartii de identitate si talon pentru autovehiculele solicitate , si contract de servicii de inchiriere(in cazul inchirierii autovehiculuilui sau utilajului), conventie, facturi de achizitie care sa ateste faptul ca resursele tehnice solicitate se afla in dotarea, sau precum si la dispozitia acestuia . La Autolaborator PRAM se accepta si contract de prestari servicii masuratori electrice cu o societate specializata.

Justificare: Capacitatea tehnica si/sau profesionala

Conform Regulamentului din 11.07.2007, aprobat prin HG 745/11.07.2007 privind acordarea licențelor în domeniul serviciilor comunitare de utilități publice-iluminat public pentru localități cu 50.000-300.000 locuitori, se solicită/prevede 2 buc autospeciale cu platformă (tip PRB), respectiv 2 buc autoturisme, autoutilitare, în consecință este nevoie de minim două ehipe de intervenție. Utilajele solicitae sunt strict necesare pentru îndeplinirea contractului.

**Resurse umane**

- Operatorul economic clasat pe locul I în clasamentul întocmit la finalizarea evaluarii ofertelor are obligația de a face dovada deținerii de personal specializat angajat sau cu contract de prestări servicii în vederea realizării în bune condiții a prestării serviciilor și execuției lucrării respectiv pentru dispecerat funcțional 24h/24h, zilnic – 7 zile/7 zile pe săptămână

Este strict necesar pentru îndeplinirea contractului de servicii, asigurarea a cel puţin:

* a unui inginer autorizat ANRE gradul III A, III B – coordinator activitate;
* electrician autorizat ANRE gradul IB sau II B – min 3 persoane;
* electrician calificat – min 3 persoane.
* min. 3 angajați pentru dispecerat

Modalitate de îndeplinirea a cerintei:

Se va completa DUAE.

Documentele justificative care probeaza indeplinirea celor asumate prin completarea DUAE urmeaza a fi prezentate, la solicitarea autoritatii contractante, doar de catre ofertantul clasat pe locul I in clasamentul intocmit la finalizarea evaluarii ofertelor. Se vor depune:

1. Pentru inginer- coordinator activitate: autorizatie ANRE gradul IIIA, IIIB si CV.
2. Pentru min 3 electricieni: autorizatie ANRE gradul IB sau II Bsi CV.
3. Pentru min 3 electricieni: certificat de calificaresi CV
4. Pentru personalul dispeceratului: Declaratie pe propria raspundere a ofertantului ca minim 3 angajati vor lucra în trei schimburi.

Justificare: Capacitatea tehnica si/sau profesionala

Conform Regulamentului din 11.07.2007, aprobat prin HG 745/11.07.2007 privind acordarea licențelor în domeniul serviciilor comunitare de utilități publice pentru localități cu 50.000-300.000 locuitori, se solicită/prevede2 buc autospeciale cu platformă (tip PRB), respectiv 2 buc autoturisme, autoutilitare, în consecință este nevoie de minim două ehipe de intervenție. Personalul solicitat pentru cele două echipe sunt strict necesare pentru îndeplinirea contractului.

**Criteriul de atribuire: Cel mai bun raport calitate-preţ**

**Factori de evaluare a ofertelor:**

**a) Propunerea financiară: 89 puncte**

Algoritmul de calcul:

- Pentru cel mai scăzut dintre preţurile ofertate se acordă punctajul maxim alocat;

- Pentru celelalte preţuri ofertate punctajul P(n) se calculeză proporţional astfel: P(n)=(Preţ minim ofertat / Preţ n ofertat) x punctaj maxim acordat

**b) Experiența expertilor cheie: 11 puncte**

* **Experienţa inginerului autorizat ANRE gradul IIIA, IIIB -** concretizată în numărul de proiecte similare în care a îndeplinit acelaşi tip de activităţi ca cele pe care urmează să le îndeplinească în viitorul contract: **5 puncte.**
* Punctajul aferent inginerului autorizat ANREmenţionat în DUAE-5 puncte, se va acorda pentru implicarea în 2 sau mai multe proiecte a persoanei propuse.
* Cerință minima este implicarea în cel puțin un contractcu activități similare cu cele pe care urmează să le îndeplinească în viitorul contract.
* **Se va prezenta:**autorizaţie ANRE gradul IIIA, IIIB , CV, diplome, certificate privind studiile efectuate, respectiv contracte, recomandări sau orice alte documente echivalente din care să reiasă experiența experților cheie. Aceste documente se vor depune în cadrul ofertei tehnice, conform precizărilor caietului de sarcini.
* **Experienţa a trei electricieni autorizați ANRE gradul IB sau II B -** concretizată în numărul de proiecte similare în care au îndeplinit aceleaşi tip de activităţi cu cele pe care urmează să le îndeplinească în viitorul contract: **6 puncte.**
  + Punctajul aferent electricianului autorizatmenţionat în DUAE – 2 puncte,se va acorda pentru implicarea în 2 sau mai multe proiecte a persoanei propuse.Astfel se acordă pentru:

-Electrician nr. 1 autorizat ANRE gradul IB sau II B – 2 puncte;

-Electrician nr. 2 autorizat ANRE gradul IB sau II B – 2 puncte;

-Electrician nr. 3 autorizat ANRE gradul IB sau II B – 2 puncte.

* + Cerință minima este implicarea fiecăruia în cel puțin un contractcu activități similare cu cele pe care urmează să le îndeplinească în viitorul contract.
  + **Se va prezenta:** autorizatie ANRE gradul IB sau II B , CV, diplome, certificate privind studiile efectuate, respectiv contracte, recomandări sau orice alte documente echivalente din care să reiasă experiența experților cheie. Aceste documente se vor depune în cadrul ofertei tehnice, conform precizărilor caietului de sarcini.

***Total*: *100 puncte.***

**Justificare criterii de atribuire**:

Având în vedere că specificatiile tehnice au fost stabilite foarte clar în caiet de sarcini pentru delegarea gestiuni serviciului de iluminat public, astfel ca se urmareste punctarea pretului, respectiv experienta experților cheie.

Este strict necesar pentru îndeplinirea contractului de servicii, asigurarea a cel puţin:

* a unui inginer autorizat ANRE gradul III A, III B – coordinator activitate;
* electrician autorizat ANRE gradul IB sau II B– min 3 persoane;
* electrician calificat – min 3 persoane.

Experiența profesională a personalului cheie are un impact semnificativ asupra prestării serviciilor solicitate în caietul de sarcini. Cerința minimă pentru experți este implicarea fiecăruia în cel puțin un contract cu activități similare cu cele care urmează să le îndeplinească în viitorul contract

Se doreşte ca ofertantul caştigător să aibă capacitatea de a presta serviciile în condiţii satisfăcătoare prin intermediul experților cheie, fără a pune autoritatea în situaţii dezavantajoase. Se consideră că un ofertant care are experienţa solicitată, va ştii să gestioneze un contract ca cel în cazul de fată, pentru a putea duce la bun sfârşit contractul, fără a exista neconcordante, prejudicii etc.

ÎNTOCMIT**,**

Compartiment Achiziţii Publice