**ANEXA 3**

**CONVENŢIE DE EXPLOATARE**

Încheiată între **S.D.E.E. TRANSILVANIA SUD S.A.- STRUCTURA REGIONALĂ COVASNA,** în calitate de **Distribuitor al serviciului de distribuţie a energiei electrice** - numit în continuare **Distribuitor** cu sediulîn str. Lunca Oltului nr. 9 A, 520036, Sfantu Gheorghe, Judetul Covasna şi **MUNICIPIUL SFÂNTU GHEORGHE ,** cu sediul în Municipiul Sfântu Gheorghe, str. 1 Decembrie 1918, nr. 2, jud. Covasna în calitate de **Consumator al serviciului de distribuţie a energiei electrice** - numit în continuare **Consumator,** referitor la alimentarea cu energie electrică a obiectivului – **Sistem de** **Iluminat Public** - amplasat pe teritoriul Municipiului Sfântu Gheorghe - alimentare cu energie electrică din posturile de transformare (PT) din zona respectivă.

**CAP. 1. GENERALITĂŢI**

1. Prezenta convenţie de exploatare reglementează condiţiile de coexistenţă şi de exploatare a instalaţiilor şi/sau altor elemente (clădiri, utilităţi, căi de acces, etc.) care concură la procesul de distribuţie a energiei electrice, delimitarea instalaţiilor din punct de vedere al gestiunii, modalităţile, obligaţiile şi responsabilităţile cu privire la exploatarea, întreţinerea acestora. De asemenea, se reglementează corelarea reglajelor protecţiilor instalaţiilor celor două părţi, care se influenţează reciproc, persoanele desemnate care au atribuţii în îndeplinirea prevederilor convenţiei de exploatare, schemele de funcţionare ale instalaţiilor precum şi alte relaţii dintre părţile semnatare.
2. Prin faptul că instalaţiile electrice gestionate de Consumator, ca şi cele gestionate de către Distribuitor sunt parte integrantă a sistemului energetic, Consumatorul şi Distribuitorul au obligaţia ca în exploatarea şi întreţinerea instalaţiilor să respecte normativele, prescripţiile energetice, legislaţia în vigoare care reglementează funcţionarea SEN (Sistemul Energetic Naţional).
3. Partea semnatară a convenţiei de exploatare care are amplasate pe teritoriul ei instalaţii sau echipamente electrice gestionate de cealaltă parte semnatară, are obligaţia să permită accesul necondiţionat şi permanent al personalului acesteia şi al personalului delegat în conformitate cu prevederile IPSM-IEE 001/2012, cap. 2.3., la instalaţiile şi echipamentele proprii pentru controlul şi executarea lucrărilor, inclusiv lucrări de racordare a altor consumatori ai Distribuitorului. Aceste instalaţii vor fi asigurate împotriva pătrunderii persoanelor neavizate sau a animalelor.
4. Pentru izolarea efectelor deranjamentelor, respectiv pentru asigurarea selectivităţii protecţiilor prin care se realizează protejarea echipamentelor, părţile se obligă să realizeze şi să menţină reglajele protecţiilor la valorile stabilite.
5. Părţile semnatare ale "Convenţiei de exploatare" au obligaţia ca pentru instalaţiile, echipamentele, elementele pe care le gestionează să elaboreze instrucţiuni tehnice interne cu privire la:

* descrierea, funcţionarea şi exploatarea aparatajului primar;
* serviciile proprii, automatizări, protecţiile prin relee şi semnalizările acestora.

**CAP. 2. DELIMITAREA INSTALAŢIILOR**

2.1. În gestiunea Distribuitorului de energie electrică sunt următoarele instalaţii din care se alimentează Consumatorul:

* În PT:
* Echipamente electroenergetice de medie tensiune aferente;
* Transformator de putere20/0,4 kV - cu LEC 20 kV şi coloană jt aferentă;
* Tablou de distribuţie 0.4 kV- cu circuitele aferente;
* În CD (cutie de distribuţie) iluminat public, din policarbonat, montat pe domeniul public;
* Grup de măsură jt de decontare aferent iluminat public în montaj direct cu contor electronic de energie electrică (activă + reactivă).

2.2. În gestiunea Consumatorului de energie electrică sunt următoarele instalaţii prin care se alimentează de la Distribuitor:

* LES 0,4 kV aferent CD iluminat public din TDRI 0,4 (tabloul de distributie de joasa tensiune din posturi de transformare de retea);
* CD iluminat public cu:
* Separatoarele orizontale şi verticale;
* Coloană electrică de la grupul de măsură la compartimentul de distribuţie a LES 0,4 kV aferente compartimentului de distribuţie al iluminatului public;
* Echipamentele pentru automatizare;

2.3. Punctele fizice de delimitare între instalaţiile precizate la punctele 2.1. şi 2.2. sunt:

* + La papucii de racord ai LES 0,4 kV aferent CD iluminat public în TDRI 0,4 kV;
  + La bornele de intrare-ieşire ale contorului electric din CD iluminat public;

2.4. Fiecare parte semnatară a convenţiei de exploatare răspunde de incidentele produse la instalaţiile, echipamentele, celulele, elementele şi piesele de delimitare a lor pe care le gestionează şi are obligaţia de a lua toate măsurile ce se impun pentru prevenirea acestora şi repararea echipamentelor deteriorate.

2.5. Delimitarea părţilor de construcţii/ amplasare instalaţii:

**- nu este cazul.**

2.6. Delimitare drumului de acces:

**-nu este cazul.**

**CAP. 3. CONDUCEREA OPERATIVĂ PRIN DISPECER**

3.1. „Schema normală" - ce cuprinde precizarea stării operative ale elementelor de comutaţie primare în regim normal de funcţionare - se întocmeşte de fiecare gestionar de instalaţii (Anexa I-A pentru Distribuitor şi Anexa 1-B pentru Consumator). Modificările "Schemei normale" a instalaţiilor sau echipamentelor implică actualizarea anexelor.

3.2. Instalaţiile gestionate de Consumator care sunt alimentate din surse diferite gestionate de Distribuitor (staţii, posturi de transformare diferite) nu se vor bucla între ele la nici un nivel al tensiunilor fără acordul centrului de exploatare a Distribuitorului care are sursele respective în exploatare.

3.3. Listele personalului de servire operativă de la Distribuitor şi Consumator precum şi numerele telefoanelor acestora se anexează convenţiei de exploatare (Anexele IV-A şi IV-B) .

3.4. În cazul unor situaţii critice sau de avarie în instalaţiile Distribuitorului sau în SEN care impun întreruperi în alimentarea cu energie electrică a Consumatorului fără anunţarea sa prealabilă, Consumatorul are obligaţia să asigure prin soluţii proprii sau tehnologice alimentarea cu energie a receptoarelor a căror întrerupere în alimentarea cu energie electrică poate conduce la explozii, incendii, accidente sau deteriorări de utilaje.

**- nu este cazul.**

3.5. În conformitate cu cerinţele Operatorului de sistem al SEN, Distribuitorul asigură întreruperea automată a alimentării cu energie electrică a Consumatorului la scăderea frecvenţei sub valoarea prevăzută în Normativul DASf. În Anexa VI întocmită de Consumator se precizează lista surselor proprii de energie electrică prin care se asigură Pminavarie, Pmintehnologică sau nivelul de rezervare în ansamblu al alimentarii cu energie electrică.

**- nu este cazul.**

**CAP. 4. CONDIŢII DE EXPLOATARE ŞI DE ÎNTREŢINERE RECIPROCĂ INSTALAŢIILOR**

4.1. În instalaţiile electrice gestionate de Consumator, personalul de servire operativă al Distribuitorului execută manevre curente, programate normal sau accidental, la următoarele echipamente (elementele de comutaţie de medie şi joasă tensiune), conform Anexei I-A şi Anexei I-B:

**- nu execută.**

4.2. În instalaţiile electrice gestionate sau exploatate de Consumator, personalul Distribuitorului execută lucrări la următoarele echipamente, celule, elemente :

**- contor electronic;**

4.2.1. Executarea lucrărilor precizate la punctul 4.2. se face în următoarele condiţii:

a.) personalul poate executa numai următoarele categorii de lucrări: **RA, IA, întreruperi, citiri;**

b.) lucrările se execută pe bază de: **AL, LO, ITI-PM, AS;**

c.) emitenţii autorizaţiilor de lucru aparţin: **Distribuitor;**

d.) admiterea la lucru se asigură de personalul: **Consumator;**

e.) măsurile tehnice privind realizarea zonei separate electric se asigură de către: **PSO Consumator şi şef lucrare** (PSO **–** personalul de servire operativă);.

4.3. În instalaţiile electrice gestionate sau exploatate de Distribuitor, personalul Consumatorului execută lucrări la următoarele echipamente, celule, elemente:

* **În TDRI 0,4 kV aferent PT:**

**- la LES 0,4 kV consumator în cazul lucrărilor la capetele terminale;**

4.3.1. Executarea lucrărilor precizate la punctul 4.3. se face în următoarele condiţii:

a.) personalul poate executa numai următoarele categorii de lucrări: **R, RA, modernizări;**

b.) lucrările se execută pe bază de: **AL;**

c.) emitenţii autorizaţiilor de lucru aparţin: **Consumator;**

d.) admiterea la lucru se asigură de personalul: **Distribuitor;**

e.) măsurile tehnice privind realizarea zonei separate electric se asigură de: **PSO Distribuitor, PSO Consumator şi şef lucrare;**

4.4. Pentru executarea lucrărilor de întreţinere şi reparaţii programate normal, la solicitarea uneia dintre părţile semnatare ale convenţiei de exploatare, cealaltă parte are obligaţia de a programa scoaterea din funcţiune necesară a instalaţiilor pe care le gestionează, eventual cu acordul altor consumatori. Solicitarea de manevre se face cu cel puţin trei zile lucrătoare înainte de data lucrărilor.

4.5. Fiecare parte semnatară a convenţiei poate executa lucrări în instalaţiile pe care le gestionează fără acordul celeilalte părţi, numai în cazul în care condiţiile pentru realizarea zonei separate electric permit acest lucru şi toate elementele prin care se realizează această zonă sunt în autoritatea de conducere operativă a părţii care execută lucrările.

4.6. La executarea lucrărilor în instalaţiile proprii, sau în instalaţiile Consumatorului de către personalul Distribuitorului, fiecare parte semnatară a convenţiei de exploatare va respecta prescripţiile energetice în vigoare, fişele tehnologice, precum şi normele de securitate a muncii.

4.7. În situaţiile în care Consumatorul are în gestiune şi instalaţii electrice de joasă tensiune pentru care însă nu are personal autorizat pentru exploatare, pentru a se evita accidentările şi creşterea ratei defecţiunilor în aceste instalaţii, Consumatorul are obligaţia de a contracta serviciul de exploatare a acestor instalaţii cu Distribuitorul sau cu firme prestatoare de servicii atestate de Distribuitor pentru executarea de manevre în instalaţii electrice. Consumatorul va preciza numele şi numărul de telefon al firmei, al personalului autorizat al firmei precum şi numele firmei cu care are contract de exploatare (alta decât Distribuitorul) în Anexa IV-B.

4.8. Consumatorul are obligaţia asigurării mentenanţei instalaţiilor pe care le au în gestiune, fie prin personalul propriu autorizat, fie prin contractarea serviciului de mentenanţă cu o firmă autorizată (ANRE).

4.9. Întreruperile programate pentru revizii şi reparaţii vor fi comunicate în scris de partea solicitantă şi vor necesita acceptul scris a celeilalte părţi privind retragerea din exploatare a echipamentelor solicitate.

a.) Pentru evitarea manevrelor suplimentare, lucrările de RT (revizii tehnice) vor fi programate simultan în instalaţiile ambelor părţi în limita posibilităţilor, dar obligatoriu în zilele lucrătoare ale săptămânii (luni – vineri) între orele 0700 - 15°0.

b.) Retragerile din exploatare a echipamentelor programate normal care duc la întreruperea Consumatorului se fac în baza cererilor de retragere programate normal transmise telefonic sau în scris între părţi (cu 2 zile lucrătoare înainte), iar acceptul se dă telefonic (cu o zi înainte).

c.) În cazul în care una din părţi nu este de acord cu intervalul propus, aceasta va notifica intervalul acceptat, dar nu mai târziu de 10 zile calendaristice de la data iniţială, intervalul acceptat fiind obligatoriu în zilele lucrătoare ale săptămânii (luni –vineri) între orele 07° - 15°0.

d.) În cazul lucrărilor programate accidental, cererile de manevră se vor transmite Consumatorului în mod operativ, responsabilităţile personalului angrenat în executarea lucrărilor de revizie tehnică şi întreţinere curentă sunt în conformitate cu prevederile prescripţiilor energetice în vigoare.

4.10. În cazul întreruperilor neplanificate, necesare lucrărilor de RA (reparaţii accidentale) şi IA (intervenţii accidentale,) lucrări care necesită intervenţie imediată, anunţarea Consumatorului despre cauza şi durata aproximativă a întreruperii se va face telefonic sau direct pe parcusul intervenţiei, fără a fi nevoie acceptul acestuia. Dacă remedierea instalaţiilor prin RA sau IA nu necesită o intervenţie imediată, Distribuitorul va preveni Producătorul cu minimum 24 de ore înainte de întrerupere, care se va realiza de asemenea fără a fi nevoie de acceptul acestuia.

**CAP. 5. REGLAJUL PROTECŢIILOR**

5.1. Reglajele protecţiilor prin relee şi calibrarea siguranţelor la echipamentele gestionate de Distribuitor, prin care se alimentează instalaţiile Consumatorului, se stabilesc de către Distribuitor, în confomitate cu planul general al protecţiilor - se precizează în Anexa I-A.

5.2. În aval de echipamentele precizate la punctul 5.1., stabilirea reglajelor la protecţiile prin relee şi calibrarea siguranţelor se fac de Consumator, dar corelat cu cele stabilite la punctul 5.1. de Distribuitor. Realizarea de către Consumator a reglajelor protecţiilor prin relee şi calibrarea siguranţelor la aceste echipamente se precizează în Anexa 1-B.

5.3. Modificarea reglajelor protecţiilor prin relee şi calibrarea siguranţelor la echipamentele precizate la punctul 5.2. se poate face numai cu modificarea Anexei 1-B şi acordul Distribuitorului.

5.4. Sistemul de protecţie la receptoarele de energie electrică ale Consumatorului, trebuie astfel realizate şi reglate încât, oricare ar fi durata golului de tensiune, funcţionalitatea receptorilor după revenirea tensiunii să nu fie afectată folosindu-se protecţiile de minimă tensiune temporizate corespunzător, temporizarea trebuind să ţină cont de timpii protecţiilor şi automatizărilor din amonte.

5.5. Pentru asigurarea reglajului corespunzător al protecţiilor, Consumatorul va pune la dispoziţia Distribuitorului schema monofilară a instalaţiilor de joasă tensiune (cu caracteristicile tehnice - lungimi, secţiuni, tip, etc - ale echipamentelor) - Anexa 1-B.

5 .6. Consumatorul este obligat să-şi ia toate măsurile necesare pentru evitarea sau limitarea eventualelor perturbaţii în procesul tehnologic la apariţia unor eventuale goluri de tensiune sau întreruperi ale tensiunii.

**CAP. 6. ALTE PREVEDERI ŞI ANEXE**

* + - * 1. Consumatorul deţinător de grupuri electrogene de 0,4 kV are obligaţia ca la funcţionarea lor să nu alimenteze decât instalaţii electrice separate de reţeaua Distribuitorului.
        2. Consumatorul deţinător de compensatoare statice sau sincrone de putere reactivă are obligaţia ca, la solicitarea treptei de conducere operativă prin dispecer a Distribuitorului să realizeze cu acestea un regim optim de funcţionare pentru zona de reţele în care se încadrează .
        3. La golurile de sarcină (noapte, sfârşit de săptămână, zile de sărbătoare), Consumatorul va deconecta sursele de energie reactivă cu excepţia celor strict necesare acelei perioade.
        4. Părţile semnatare ale convenţiei de explotare au obligaţia de a nu ridica construcţii, depozite materiale sau alte bunuri, de a nu executa lucrări subterane sau supraterane la distanţe faţă de instalaţiile unei părţi, mai mici decât cele prescrise de normativele în vigoare.
        5. Accidentul de muncă produs angajaţilor Distribuitorului în activitatea de servire operativă din instalaţiile Consumatorului se înregistrează la Consumator, dacă accidentul s-a datorat stării sau funcţionării necorespunzătoare a instalaţiilor Consumatorului.
        6. Echipamentele şi construcţiile din gestiunea Consumatorului care concură la alimentarea sau siguranţa în alimentare cu energie electrică şi a altor Consumatori şi care se defectează sau se deteriorează trebuie reparate de Consumator în cel mai scurt timp. Nerespectarea acestei obligaţii din partea Consumatorului va atrage suportarea prejudiciilor aduse celorlalţi consumatori, precum şi Distribuitorului. Aceste echipamente şi construcţii sunt:

**- nu este cazul.**

* + - * 1. Cheltuielile ocazionate de manevre ce se execută de către Distribuitor la cererea Consumatorului, sau pentru lichidarea unor incidente sau avarii în instalaţiile Consumatorului se suportă de Consumator. Decontarea se face la tarifele Distribuitorului pe baza documentelor încheiate la data executării manevrelor sau în baza unui contract dinstinct.
        2. Pentru instalaţiile din gestiunea Consumatorului la care servirea operativă se efectuează de către personalul Distribuitorului, Consumatorul are obligaţia de a efectua lucrările prevăzute de normativele Distribuitorului, la periodicităţile prevăzute în normative. Aceste lucrări se vor executa prin firme autorizate, iar rezultatele obţinute după executarea lucrărilor (buletine de verificare, procese verbale, etc.) se vor transmite la Distribuitor.
        3. Prezenta convenţie de exploatare intră în vigoare la data semnării are valabilitate pe o perioadă nedeterminată şi se actualizează ori de câte ori apar elemente care să justifice acesta (IPSM-IEE 001/2012 art. 30, alin. 2). În cazul modificării unei anexe, va fi înlocuită numai anexa respectivă.
        4. În cazul unor modificări esenţiale ale personalităţilor juridice ale părţilor semnatare, schemelor de conexiuni ale instalaţiilor gestionate de părţi, titularilor contractului de distribuţie a energiei electrice, etc. se va proceda la încheierea unei convenţii noi.
        5. Lista anexelor, părţi integrante, la prezenta convenţie de exploatare :
      * Anexa I-A - Schema normală reprezentând instalaţiile Distribuitorului de alimentare a Consumatorului, cu precizarea punctelor de delimitare, reglajelor protecţiilor, calibrarii siguranţelor şi poziţiei normale a elementelor de comutaţie - *întocmită de Distribuitor.*
      * Anexa I-B - Schema normală + monofilară a instalaţiilor de medie tensiune ale Consumatorului, cu precizarea datelor tehnice ale echipamentelor primare (linii electrice, trafo MT/jt), reglajelor protecţiilor, calibrarii siguranţelor şi poziţiei normale a elementelor de comutaţie - *întocmită de Consumator.*
      * Anexa II - Ordinul de investire cu autoritate de conducere operativă asupra echipamentelor ce concură la alimentarea cu energie electrică a Consumatorului - *întocmită de Distribuitor.*

**- nu este cazul**

* + - * Anexa III-A - Lista personalului de servire operativă de la Distribuitor - întocmită de Distribuitor.
      * Anexa III-B - Lista personalului de servire operativă de la Consumator - *întocmită de Consumator.*
      * Anexa IV-A - Lista personalului de conducere operativă de la Distribuitor - întocmită de Distribuitor.
      * Anexa IV-B - Lista personalului de conducere operativă de la Consumator - *întocmită de Consumator.*
      * Anexa V-A - Lista personalului Distribuitorului împuternicit să poarte relaţii cu Consumatorul privind instalaţiile electrice - *întocmită de Distribuitor.*
      * Anexa V-B - Lista personalului Consumatorului împuternicit să poarte relaţii cu Distribuitorul privind instalaţiile electrice - *întocmită de Consumator.*
* Anexa VI - Lista surselor proprii de alimentare (grupuri electrogene, etc.) cu precizarea puterii disponibile - *întocmită de Consumator.*

**- nu este cazul**

* Anexa VII - Lista surselor de putere reactivă ale Consumatorului şi regimul lor de funcţionare - *întocmită de Consumator.*

**- nu este cazul**

* Anexa VIII - Instrucţiune privind modul de acţionare în caz de avarii, limitări sau restricţii - *întocmită de Distribuitor.*

**- nu este cazul**

Sfântu Gheorghe, 11.04.2019

**DISTRIBUITOR CONSUMATOR**

**S.D.E.E. Transilvania Sud S.A.- S.R. Covasna Municipiul Sfântu Gheorghe**

**Director Józsa Csaba Primar Antal Árpád András**

**Direcţia Gospodărire Comunală**

**Director Biró László**

Sfântu Gheorghe

11.04.2019

Ci.I. /2ex.

***Anexa*** *I-A*

- Schema electrică monofilară de delimitare, reglajele protecţilor, pentru consumator

– *se va depune de Distribuitor.*

***Anexa*** *III-A*

**Lista personalului de servire operativă de la Distribuitor**

|  |  |  |  |  |
| --- | --- | --- | --- | --- |
| **Nr.**  **crt.** | **Prenume, NUME** | **Funcţia** | **Telefon** | **Grupa IPSM** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***Anexa*** *IV-A*

**Lista personalului de conducere operativă de la Distribuitor**

|  |  |  |  |  |
| --- | --- | --- | --- | --- |
| **Nr.**  **crt.** | **Prenume, NUME** | **Funcţia** | **Telefon** | **Obs.** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***Anexa*** *V-A*

**Lista personalului Distribuitorului împuternicit să poarte relaţii cu Consumatorul**

**privind instalaţiile electrice**

|  |  |  |  |  |
| --- | --- | --- | --- | --- |
| **Nr.**  **crt.** | **Prenume, NUME** | **Funcţia** | **Telefon** | **Obs.** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***Anexa I-B***

**Schema normală + monofilară a instalaţiilor de medie tensiune ale Consumatorului**

*- consumatorul nu deţine instalaţii de medie tensiune*

*- instalaţiile de joasă tensiune sunt conform schemei monofilare depuse de Distribuitor*.

***Anexa III-B***

**Lista personalului de servire operativă de Cumpărător**

|  |  |  |  |  |
| --- | --- | --- | --- | --- |
| **Nr.**  **crt.** | **Prenume, NUME** | **Funcţia** | **Telefon** | **Grupa IPSM** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***Anexa*** *IV-B*

**Lista personalului cu atribuţii de conducere operativă de la Cumpărător**

|  |  |  |  |  |
| --- | --- | --- | --- | --- |
| **Nr.**  **crt.** | **Prenume, NUME** | **Funcţia** | **Telefon** | **Obs.** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***Anexa*** *V-A*

**Lista personalului Consumatorului împuternicit să poarte relaţii cu Distribuitorului**

**privind instalaţiile electrice**

|  |  |  |  |  |
| --- | --- | --- | --- | --- |
| **Nr.**  **crt.** | **Prenume, NUME** | **Funcţia** | **Telefon** | **Obs.** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |