**ANEXA 4** S.D.E.E. Transilvania Sud S.A. APROBAT

Structura Regională CovasnaDirectorS.D.E.E. Transilvania Sud S.A – S.R. Covasna

Nr.\_\_\_\_\_\_\_/\_\_\_\_\_\_\_\_\_ Józsa Csaba

**CONVENŢIE DE LUCRĂRI**

încheiată între

S.D.E.E. Transilvania Sud S.A.- S.R. Covasna şi S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cap.I. STRUCTURILE ORGANIZATORICE SEMNATARE**

1. S.D.E.E. Transilvania Sud S.A – S.R. Covasna reprezentata de Józsa Csaba – Director al structurii organizatorice care are în gestiune instalaţiile electrice.
2. S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ al structurii organizatorice care realizează lucrări de întreținere și menținere în parametrii a sistemului de iluminat public din Municipiul Sfântu Gheorghe în instalaţiile aflate în gestiunea S.D.E.E. Transilvania Sud S.A – S.R. Covasna.
3. Nota : Personalul S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ este considerat **personal delegat** conform IPSM-IEE-001/2012 anexa 1 Ghid de terminologie pct.45.

**CAP. II. OBIECTUL**

1. Reglementarea atribuţiilor si răspunderilor pentru aplicare şi respectarea IPSM-IEE-001/2012, la executarea lucrărilor de către personalul delegat în instalaţiile electrice aflate în gestiunea S.D.E.E. Transilvania Sud S.A – S.R. Covasna.
2. Crearea cadrului organizatoric pentru colaborare, întrajutorare şi circulaţia informaţiilor între cele doua structuri organizatorice, inclusiv între subunităţile pe care le coordonează.

**CAP. III. SCOPUL**

1. Întocmirea şi aprobarea ”Programelor de lucrări” conform IPSM-IEE-001/2012, pentru executarea lucrărilor programate în instalaţiile electrice aflate în exploatare de către personalul delegat.
2. Stabilirea ca forme organizatorice – “Autorizatia de lucru si ITI-PM” conform IPSM-IEE-001/2012 subcap.3.2.1. şi 3.2.3., pentru executarea de către personalul delegat.

**CAP. IV. CATEGORIILE DE LUCRARI PE CARE LE POATE EXECUTA PERSONALUL DELEGAT**

1. Lucrări de întreținere și menținere în parametrii a sistemului de iluminat public din Municipiul Sfântu Gheorghe;
2. Lucrări de service, măsuratori, probe pentru puneri în funcţiune (PIF);
3. Lucrări nespecifice instalaţiilor electrice primare şi secundare (vopsitorie, sudură, defrişari, inscripţionari etc.);
4. Manevre în instalaţiile electrice pentru realizarea masurilor tehnice: nu se vor efectua manevre de nici un tip în instalaţiile aflate în gestiunea şi exploatarea S.D.E.E. Transilvania Sud S.A – S.R. Covasna de către personalul delegat.

**Categorii principale de lucrări care se pot efectua de către personalul delegat:**

Lucrări din categoria PA-PT:

* Lucrari de întreținere și menținere în parametrii a punctelor de aprindere a sistemului de iluminat public;
* Probe funcţionale, masurători profilactice la punctele de aprindere.

Lucrări din categoria LES jt:

* Săpaturi pentru montare LES noi, inlcusiv efectuarea de subtraversari (deschise şi foraje orizontale);
* Pozare LES noi;
* Protejare LES existente şi realizare coexistenta cu alte reţele edilitare;
* Montare cutii de distribuţie;
* Montare coloane jt în LES pentru preluare consumatori;
* Introducere LES noi în cutii de distribuţii;
* Masurători profilactice LES, încercari cu tensiune mărită;
* Refacerea terenurilor afectate de săpături;
  + - Lucrări din categoria LEA jt:
* Plantare stâlpi noi/demontare stâlpi existenţi;
* Înlocuire conductoare LEA;
* Montare console;
* Înlocuire izolatori;
* Inscripţionari stâlpi LEA;
* Montare cutii de saparaţie;
* Montare cleme întindere pentru branşamente torsadate;
* Montare circuite telefonice, fibră optica, etc. pe stalpii LEA.

**CAP. V. MASURI ORGANIZATORICE DE SECURITATE A MUNCII**

1. Lucrările care se execută în instalaţiile electrice aflate în gestiunea S.D.E.E. Transilvania Sud S.A – S.R. Covasna, la care nu este necesară interventia sub nici o formă în instalaţiile S.D.E.E. Transilvania Sud S.A –S.R. Covasna (lucrările de realizare branşamente, efectuare a săpăturilor pentru montarea LES şi a CD-urilor, precum şi lucrările care nu necesită retrageri din exploatare) de către pesonalul delegat - se vor efectua pe baza de ITI-PM proprii ale acestuia. În cazul acestor lucrări este interzis accesul personalului delegat în PA-PT-uri şi în CD-uri aflate în exploatare.
2. ITI-PM pe baza cărora se efectuează lucrarile conform cap. V.1., vor fi elaborate şi aprobate de către personalul delegat.
3. Pentru lucrări programate în instalaţiile electrice nominalizate, se întocmaeşte un “Program de lucrări” înainte de începerea lucrărilor, care va conţine cel puţin urmatoarele informaţii:
   1. Instalaţia nominalizată, locul, incinta (dupa caz) unde urmează să se execute lucrarea;
   2. Lucrările (operaţiile) care urmează a se execute;
   3. Instalaţia sau părţile de instalaţie care trebuie separate electric sau scoase de sub tensiune;
   4. Echipamentele de comutaţie primară prin care trebuie să se realizeze separaţia electrică şi unde se face delimitarea faţă de instalaţiile electrice ramase sub tensiune;
   5. Forma organizatorică în baza căreia se execută lucrarea, numele şi prenumele emitentului;
   6. Pesonalul desemnat care execută manevrele pentru realizarea separaţiei electrice şi subunitatea;
   7. Personalul desemnat ca admitent şi subunitatea de exploatare din care face parte acesta;
   8. Numele si prenumele şefului de lucrare şi a executanţilor şi grupele de autorizare ale acestora;
   9. Data începerii execuţiei şi durata lucrărilor;
   10. Numele şi prenumele persoanelor din partea S.D.E.E. Transilvania Sud S.A – S.R. Covasna şi al personalului delegat care raspund de realizarea “Programului de lucrări”.
4. Programate pot fi executate în baza formelor organizatorice: AL, PV sau ITI-PM
5. Lucrările Anexe la „Convenția de lucrări”:

* **Anexa A.1**. : Lista personalului aparținând S.D.E.E. Transilvania Sud S.A – S.R. Covasna, împuternicit prin decizie de a fi emitent și instalațiile în care acesta poate dispune executarea de lucrări;

- se va întocmi de către S.D.E.E. Transilvania Sud S.A – S.R. Covasna.

* **Anexa A.2.** : Model „Program de lucrări”;

- se va întocmi de către S.D.E.E. Brașov

* **Anexa B.1.**: lista ITI-PM aparținând personalului delegat în baza cărora se pot executa lucrări;

-ITI-PM-urile vor fi elaborate de către personalul delegat.

* **Anexa B.2.**: lista persoanelor aparținând personalului delegat

- execută lucrări în baza AL și ITI-PM. Consemnarea lucrărilor în baza acestor forme

organizatorice se face numai la sediul personalului operativ care exploatează

instalațiile electrice;

- se va întocmi de către personalul delegat.

* **Anexa B.3.**: lista personalului aparținând personalului delegat cu drept de control a formațiilor proprii în instalațiile electrice.

- se va întocmi de către personalul delegat.

* **Anexa C**: copie după atestatul ANRE

- se va prezenta de către personalul delegat.

**CAP. VI. RESPONSABILITĂȚI**

1. Fiecare entitate semnatară a „Convenției de lucrări” are în dotare și și-a însușit conținutul IPSM-IEE - 001/2012, este pe deplin responsabilă de instruirea, dotarea cu echipament individual de protecție și echipament tehnic, autorizarea personalului din punct de vedere al IPSM-IEE -001/2012, aplicarea și respectarea normelor specifice de securitatea muncii de către personalul propriu.
2. Responsabilitatea inițierii, întocmirii „programelor de lucrări” conform cap. V, art. 3 de mai sus revine personalului delegat.
3. „Programele de lucrări” vor fi însușite și aprobate de către subunitatea care are în exploatare instalațiile eletrice la care urmează a se efectua lucrări programate normal.
4. Dacă lucrările programate se execute în instalații electrice exploatate de cel puțin două subunități de exploatare, „programele de lucrări” vor fi însușite de către toate subunitățile de exploatare, iar aprobarea va fi data de către structura organizatorică administrative - superioară subunităților de exploatare.
5. Orice neconformitate sesizată de către personalul aparținând unei structuri organizatorice este adusă operativ la cunoștința personalului celeilalte structuri organizatorice. Dacă neconformitatea sesizată poate conduce la accidente umane sau tehnice lucrarea va fi oprită. Responsabilitatea aprobării reluării activității revine numai persoanei emitente a formei organizatorice.
6. În instalațiile electrice cu supraveghere, măsurile tehnice pentru realizarea zonei de lucru, cu excepția măsurilor de asigurare împotriva accidentelor de natură neelectrică, se iau de către personalul de servire operativă, care face și admiterea la lucru.
7. Delimitarea materială a zonei de lucru și semnalizările de securitate se vor face de către unitățile de exploatare în stații de transformare, posturi de transformare în cabine și subterane, puncte de alimentare, acolo unde, în aceeași incintă rămân instalații sub tensiune.
8. Conducătorul formației personalului delegat va instrui, supraveghea și va răspunde de orice acțiune a personalului din subordine, pentru a nu pătrunde în zonele cu instalații aflate sub tensiune, atât în timpul executării lucrărilor cât și în perioada când acesta nu lucrează.
9. Unitatea de exploatare a instalației va stabili (când este cazul) locul de depozitare a cabinelor de organizare de șantier, a materialelor și a echipamentelor necesare desfășurării lucrării precum și culoarele de acces la acestea.
10. Unitatea de exploatare va instrui pe bază de proces verbal personalul delegat asupra condițiilor specifice de securitatea muncii proprii instalației la care urmează a se lucreze.
11. Unitatea de exploatare va stabili concret (când este cazul) locul de așteptare a formației de lucru aparținând personalului delegat până în momentul admiterii la lucru, în perioada întreruperii lucrărilor sau în perioada când nu se execută lucrări.
12. Responsabilitatea dotării cu echipamente tehnice conform prevederilor IPSM-IEE -001/2012, revine structurii organizatorice care are obligația să realizeze măsurile tehnice conform formei organizatorice.
13. Dacă de la întreruperea lucrărilor și până la reluarea acestora în instalația electrică conform „programului de lucrări” s-au produs modificări asupra stării tehnice inițiale a echipamentelor electrice, cu ajutorul cărora s-a realizat separația electrică, forma organizatorică în baza căreia se execute lucrarea și s-a realizat măsura organizatorică „întreruperea lucrărilor” își va pierde valabilitatea. În acest caz, personalul operativ care exploatează instalația electrică respective nu mai permite „personalului delegat” să reia lucrările. Reluarea lucrărilor este permisă numai în baza unei noi forme organizatorice care se va emite funcție de noua stare operativă a instalației electrice respective.
14. Personalul operativ va consemna toate informațiile în jurnalul operativ de tură.
15. Punerea în funcție a instalațiilor electrice noi executate de către personalul delegat se face numai după ce personalul de exploatare aparținând S.D.E.E. Transilvania Sud S.A – S.R. Covasna constată că sunt îndeplinite prevederile IPSM-IEE -001/2012.
16. Divergențele ivite între personalul S.D.E.E. Transilvania Sud S.A – S.R. Covasna și personalul delegat vor fi analizate și rezolvate de către specialiști numiți de către Directorul S.D.E.E. Transilvania Sud S.A – S.R. Covasna și Directorul personalului delegat, semnatari ai prezentei „Conveții de lucrări”.
17. Personalul specializat din cadrul compartimentelor de securitatea muncii de la S.D.E.E. Transilvania Sud S.A – S.R. Covasna și de la personalul delegat, urmărește și controleaza aplicarea prevederilor „Convenției de lucrări”.
18. Personalul de conducere al S.D.E.E. Transilvania Sud S.A – S.R. Covasna și al personalului delegat răspunde de aplicarea prevederilor prezentei „Convenții de lucrări” în structurile organizatorice pe care le conduc.

**CAP. VII. COLABORARE ȘI ÎNTRAJUTORARE**

1. S.D.E.E. Transilvania Sud S.A – S.R. Covasna și personalul delegat, la inițiativa oricăreia dintre cele două trebuie să-și acorde consultanță în ceea ce privește:

a) întocmirea „programelor de lucrări”;

b) dotarea cu echipament individual de protecție și echipament tehnic;

c) instruirea și autorizarea personalului;

d) stabilirea măsurilor organizatorice și tehnice de securitatea muncii.

**CAP. VIII. CLAUZE DE REZILIERE**

1. În situația în care personalul cu drept de control aparținând S.D.E.E. Transilvania Sud S.A – S.R. Covasna și subunitățile sale constată nerespectarea de către personalul delegat a cerințelor de Securitate în muncă prevăzute în IPSM-IEE- 001/2012, în prezenta convenție de lucrări și în alte acte normative specifice în vigoare, S.D.E.E. Transilvania Sud S.A – S.R. Covasna poate rezilia unilateral contractual de execuție a lucrărilor în instalațiile aflate în gestiune.

**CAP. IX. PREVEDERI FINALE**

1. Este interzis accesul personalului delegat în instalațiile electrice în exploatare în afara prevederilor formelor organizatorice în baza cărora acest personal execută lucrări.
2. Personalul cu drept de control aparținând S.D.E.E. Transilvania Sud S.A – S.R. Covasna și subunităților sale are competență să întrerupă lucrările și să evacueze personalul delegat dacă se constată nerespectarea prevederilor IPSM-IEE-001/2012 și NTE-009/10/00. Realizarea acestei funcții trebuie adusă operativ la cunoștința conducătorilor S.D.E.E. Transilvania Sud S.A – S.R. Covasna și ai personalului delegat.
3. Personalul cu drept de control aparținând personalului delegat și subunităților sale are acces în instalațiile electrice pentru controlul formațiilor proprii.
4. Personalul delegat va întocmi liste actualizate cu personalul având drept de control în condițiile de la pct. 3.
5. Înregistrarea accidentelor de muncă se va face de către persoana juridică de care aparține persoana accidentată dacă nu s-a stabilit altfel prin procesul verbal de cercetare al accidentului.
6. Personalul cu drept de control aparținând S.D.E.E. Transilvania Sud S.A – S.R. Covasna are acces nelimitat în toate instalațiile electrice și are competența să întrerupă lucrările și să evacueze personalul dacă se constată starea de pericol iminent.
7. Realizarea acestor funcții trebuie adusă operativ la cunoștința conducătorilor unităților controlate.
8. Prezenta convenție este valabilă până la expirarea atestatului ANRE sau până la schimbarea legislației în vigoare.

**S.D.E.E. Transilvania Sud S.A – S.R. Covasna S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Laszlo Demeter Director**

**B.S.M. Responsabil S.M.**

**Primaria Municipiului Sfântu Gheorghe**

**Direcţia Gospodărire Comunală**

**Primar Director**

**Antal Árpád András Biró László**

Sfântu Gheorghe

11.04.2019

Ci.I. /2ex.